Αθήνα: 28.05.2015

Αρ. Πρωτ.: 1483

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Διαμαρτυρία για τη Μονάδα Αγωγής Κωφών του Παν. Πατρών**

Με επιστολή της στη διοίκηση του Πανεπιστημίου Πατρών, η ΕΣΑμεΑ εκφράζει τη διαμαρτυρία της για τη μη πρόβλεψη πλήρωσης της θέσης της Διευθύντριας της Μονάδας Αγωγής Κωφών του Π.Τ.Δ.Ε. Πανεπιστημίου Πατρών, μετά τη συνταξιοδότηση της κας Λαμπροπούλου.

Η Μονάδα Αγωγής Κωφών του Π.Τ.Δ.Ε. Πανεπιστημίου Πατρών, μοναδική στη χώρα μας, έχει προσφέρει σπουδαίο ερευνητικό, διδακτικό και κοινωνικό έργο από το 1988 που λειτουργεί έως σήμερα, μέσω των προγραμμάτων που υλοποιεί.

Δυστυχώς μετά τη συνταξιοδότηση της κας Λαμπροπούλου Βενέττας, Διευθύντριας της Μ.Α.Κ. του Π.Τ.Δ.Ε. Πανεπιστημίου Πατρών, δεν έχει γίνει κάποια πρόβλεψη για την πλήρωση της εν’ λόγω θέσης. Αυτό θα αποτελέσει μεγάλο πλήγμα για την εκπαίδευση των κωφών - βαρηκόων παιδιών και θα επιφέρει αρνητικές επιπτώσεις στο χώρο των κωφών.

Η ΕΣΑμεΑ ζητά από τη διοίκηση του Πανεπιστημίου να προχωρήσει άμεσα στις απαιτούμενες ενέργειες για την κάλυψη της εν λόγω θέσης, ώστε να μην ζημιωθεί ο χώρος των κωφών ανεπανόρθωτα.

**Η επιστολή** [**http://is.gd/YN7Gii**](http://is.gd/YN7Gii)

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**